potvarkis

**DĖL FIZINIŲ ASMENŲ LANKYMOSI MIŠKE APRIBOJIMO**

2024 m. spalio 7 d. Nr. T3-379

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 31 punktu, Lietuvos Respublikos miškų įstatymo 8 straipsnio 2 dalimi, vykdydamas Lankymosi miške taisyklių, patvirtintų Lietuvos Respublikos aplinkos ministro 2013 m. lapkričio 15 d. įsakymu Nr. D1-849 „Dėl lankymosi miške taisyklių patvirtinimo“, 8 ir 9 punktus bei atsižvelgdamas į B. V. *(duomenys neskelbtini)* 2024 m. rugsėjo 10 d. prašymą:

1. A p r i b o j u fizinių asmenų lankymąsi

1.1. 4,0099 ha miško plote laukinių gyvūnų laikymo aptvare, iš bendro žemės ūkio paskirties 6,9437 ha žemės sklypo *(duomenys neskelbtini)*, esančio Norvaišių k., Laukuvos sen., Šilalės r. sav.;

1.2. 1,6856 ha miško plote laukinių gyvūnų laikymo aptvare, iš bendro žemės ūkio paskirties 2,4085 ha žemės sklypo *(duomenys neskelbtini),* esančio Norvaišių k., Laukuvos sen., Šilalės r. sav.

2. Į p a r e i g o j u įrengus aptvarą, jo valdytojams ar naudotojams teisės aktų nustatyta tvarka įregistruoti informacinius ženklus dėl apriboto fizinių asmenų lankymosi miško žemėje.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo dienos.

|  |  |
| --- | --- |
| Savivaldybės meras | Tadas Bartkus |